Turistin çox sadə bir hissi var. Hansı millətə məxsus olmasından asılı olmayaraq onun hissinin adı sağlamlıqdır. O qəbul etdiyi prosedurlardan daha artıq pulu otelə verməz. Niyə versin ki? Bu mənada bizim daxildə qurmaq istədiyimiz turizm sektorları həmin insani hissi nəzərə almalıdırlar. Naftalanda bir vannanın qəbulu 12 manatdır. Amma oteldə qalmaq 100 manatdır. Əcnəbinin əvəzindən düşünün. Həmin pula o, Sloveniyada 32–35 prosedur qəbul edə bilər. Aparıb pulunu otelə niyə versin, gedib sanatoriyada qala bilər. Ona görə sanki bizdə turizm varlılar üçündür. Xəstə olan insanlarımızın daha çox Gürcüstana üz tutması dediyimiz o amilə bağlıdır. Yalnız kababxanalar, yeməkxanalar üzərindən, təbiət gözəlliyi üzərindən siyasət qurula bilməz. Dünyada xəstəxanalar sanki sanatoriyalara köçürülüb və bu, turizm üçün ən yaxşı bir bazisə çevrilməkdədir. Mən Pyatiqorskdan tutmuş Həştərxana və sairə qədər olan o əsas aparıcı amilləri burada saya bilərdim. Ancaq görürəm ki, hörmətli həmkarımız Siyavuş Novruzov və hörmətli Rövnəq müəllim də qeyd edirlər ki, bundan sonra bir neçə mühüm layihə var. Həm də bu gün vacib beynəlxalq tədbirlər var. Əgər belədirsə, mən bu layihəyə səs verəcəyəm. Təşəkkür edirəm, sağ olun.